Úrkoma og ský myndast í uppstreymi , þar sem rakt loft lyftist , til dæmis þegar vindur blæs upp fjallshlíð . Í norðanátt er þungbúið og oft úrkomusamt norðanlands , en bjart og þurrt syðra . Á sumrin er einnig algengt að svalt þokuloft sé við sjóinn , en bjart , hlýtt og þurrt á sama tíma inn til landsins . Á vetrum er sjórinn oftast hlýrri en landið , þar er því tilhneiging til uppstreymis á þeim tíma árs . Þá getur verið mikill hitamunur milli innsveita og útnesja , sérstaklega ef vindur er hægur .